CELEX: 32020D2232
Language: da
Date: 2020-12-22 00:00:00
Title: Rådets afgørelse (EU) 2020/2232 af 22. december 2020 om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen

28.12.2020   
               
               
                  DA
               
               
                  Den Europæiske Unions Tidende
               
               
                  L 437/182
               
            
         RÅDETS AFGØRELSE (EU) 2020/2232
         af 22. december 2020
         om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 50, stk. 2,
         under henvisning til traktaten om Den Europæiske Unions funktionsmåde, særlig artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«) blev indgået i medfør af Rådets afgørelse (EU) 2020/135 (1) den 30. januar 2020 og trådte i kraft den 1. februar 2020.
                  
               
                     (2)
                  
                  
                     I henhold til udtrædelsesaftalens artikel 171, stk. 1, skal Det Blandede Udvalg, der er nedsat ved udtrædelsesaftalens artikel 164 (»Det Blandede Udvalg«), senest ved udløbet af den overgangsperiode, der er fastsat i udtrædelsesaftalen, udarbejde en liste over 25 personer, der har vilje og evne til at fungere som medlemmer af et voldgiftspanel. Det Blandede Udvalg skal sikre, at listen til enhver tid overholder kravene.
                  
               
                     (3)
                  
                  
                     I henhold til udtrædelsesaftalens artikel 171, stk. 2, må listen kun omfatte personer, hvis uafhængighed er uomtvistelig, som i deres hjemland opfylder betingelserne for at indtage de højeste dommerembeder, eller som er jurister, hvis faglige kvalifikationer er almindeligt anerkendt, og som besidder specialiseret viden om eller har erfaringer med EU-retten og folkeretten. Listen må ikke omfatte personer, som er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
                  
               
                     (4)
                  
                  
                     Unionen og Det Forenede Kongerige har i fællesskab foreslået fem personer til at fungere som formand for voldgiftspanelet og har hver foreslået ti personer til at fungere som medlem af voldgiftspanelet.
                  
               
                     (5)
                  
                  
                     Den holdning, der skal indtages på Unionens vegne i Det Blandede Udvalg, bør fastlægges.
                  
               
                     (6)
                  
                  
                     Endvidere bør der opstilles en reservepulje af eksperter, der har vilje og evne til at fungere som voldgiftsmænd i henhold til udtrædelsesaftalen, og som kan kontaktes med henblik på ajourføring af listen over 25 personer fra Unionens side —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede Udvalg, der er nedsat ved udtrædelsesaftalens artikel 164, stk. 1, til udarbejdelsen af en liste over 25 personer, der har vilje og evne til at fungere som medlemmer af et voldgiftspanel i henhold til udtrædelsesaftalen, skal:
            
                        a)
                     
                     
                        baseres på det udkast til afgørelse fra Det Blandede Udvalg, der er knyttet til nærværende afgørelse, og
                     
                  
                        b)
                     
                     
                        være at støtte, at der til protokollen for mødet i Det Blandede Udvalg knyttes en note om procedurerne for den fremtidige udnævnelse af formænd på den liste over formænd for det i udtrædelsesaftalen omhandlede voldgiftspanel, som er knyttet til denne afgørelse.
                     
                  
         
            Artikel 2
            Der opstilles en reserveliste over personer, som Unionen i fremtiden kan foreslå til besættelse af ledige pladser på den i artikel 1 omhandlede liste over 25 personer, jf. bilaget.
         
         
            Artikel 3
            Det Blandede Udvalgs afgørelse offentliggøres i Den Europæiske Unions Tidende.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. december 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
      
      
         
            
               UDKAST TIL
            
            AFGØRELSE nr. …/2020 VEDTAGET AF DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB
            den …
            om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen
            DET BLANDEDE UDVALG HAR —
            under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1) (»udtrædelsesaftalen«), særlig artikel 171, stk. 1, og
            ud fra følgende betragtninger:
            
                        (1)
                     
                     
                        I henhold til udtrædelsesaftalens artikel 171, stk. 1, skal Det Blandede Udvalg senest ved udløbet af den i nævnte aftale fastsatte overgangsperiode udarbejde en liste over 25 personer, der har vilje og evne til at fungere som medlemmer af et voldgiftspanel.
                     
                  
                        (2)
                     
                     
                        I henhold til udtrædelsesaftalens artikel 171, stk. 2, må listen kun omfatte personer, hvis uafhængighed er uomtvistelig, som i deres hjemland opfylder betingelserne for at indtage de højeste dommerembeder, eller som er jurister, hvis faglige kvalifikationer er almindeligt anerkendt, og som besidder specialiseret viden om eller har erfaringer med EU-retten og folkeretten. Disse personer må ikke være medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
                     
                  
                        (3)
                     
                     
                        På baggrund af det fælles forslag fra Unionen og Det Forenede Kongerige vedrørende fem personer til hvervet som formand for voldgiftspanelet og de respektive forslag fra Unionen og Det Forenede Kongerige om hver ti personer til hvervet som medlemmer af voldgiftspanelet —
                     
                  VEDTAGET DENNE AFGØRELSE:
            
               Artikel 1
               Listen over 25 personer, der har vilje og evne til at fungere som voldgiftsmænd i henhold til udtrædelsesaftalen, findes i bilag I.
            
            
               Artikel 2
               Denne afgørelse træder i kraft den 1. januar 2021.
            
            
               Udfærdiget i …, den …
               
                  
                     På Det Blandede Udvalgs vegne
                  
                  
                     Formænd
                  
               
            
            
               (1)  EUT L 29 af 31.1.2020, s. 7.
         
      
      
         
            BILAG I
            
               til afgørelse nr. …/2020 vedtaget af Det Blandede Udvalg
            
            Formænd for det i udtrædelsesaftalen omhandlede voldgiftspanel
            
                         
                     
                     
                        Corinna WISSELS
                     
                  
                         
                     
                     
                        Angelika Helene Anna NUSSBERGER
                     
                  
                         
                     
                     
                        Jan KLUCKA
                     
                  
                         
                     
                     
                        Sir Daniel BETHLEHEM
                     
                  
                         
                     
                     
                        Gabrielle KAUFMANN-KOHLER
                     
                  Ordinære medlemmer af det i udtrædelsesaftalen omhandlede voldgiftspanel
            
                         
                     
                     
                        EU:
                        
                                     
                                 
                                 
                                    Hubert LEGAL
                                 
                              
                                     
                                 
                                 
                                    Helena JÄDERBLOM
                                 
                              
                                     
                                 
                                 
                                    Ursula KRIEBAUM
                                 
                              
                                     
                                 
                                 
                                    Jan WOUTERS
                                 
                              
                                     
                                 
                                 
                                    Christoph Walter HERRMANN
                                 
                              
                                     
                                 
                                 
                                    Javier DIEZ-HOCHLEITNER
                                 
                              
                                     
                                 
                                 
                                    Alice GUIMARAES-PUROKOSKI
                                 
                              
                                     
                                 
                                 
                                    Barry DOHERTY
                                 
                              
                                     
                                 
                                 
                                    Tamara ĆAPETA
                                 
                              
                                     
                                 
                                 
                                    Nico SCHRIJVER
                                 
                              
                  
                         
                     
                     
                        Det Forenede Kongerige:
                        
                                     
                                 
                                 
                                    Sir Gerald BARLING
                                 
                              
                                     
                                 
                                 
                                    Sir Christopher BELLAMY
                                 
                              
                                     
                                 
                                 
                                    Zachary DOUGLAS
                                 
                              
                                     
                                 
                                 
                                    Sir Patrick ELIAS
                                 
                              
                                     
                                 
                                 
                                    Dame Elizabeth GLOSTER
                                 
                              
                                     
                                 
                                 
                                    Sir Peter GROSS
                                 
                              
                                     
                                 
                                 
                                    Toby LANDAU QC
                                 
                              
                                     
                                 
                                 
                                    Dan SAROOSHI QC
                                 
                              
                                     
                                 
                                 
                                    Jemima STRATFORD QC
                                 
                              
                                     
                                 
                                 
                                    Sir Michael WOOD
                                 
                              
                  UDKAST TIL NOTE, SOM SKAL KNYTTES TIL PROTOKOLLEN FOR MØDET I DET BLANDEDE UDVALG, DER ER NEDSAT VED UDTRÆDELSESAFTALEN, AF XX. DECEMBER 2020 OM PROCEDURERNE FOR DEN FREMTIDIGE UDNÆVNELSE AF FORMÆND PÅ LISTEN OVER FORMÆND FOR DET I UDTRÆDELSESAFTALEN OMHANDLEDE VOLDGIFTSPANEL
            Det Blandede Udvalg har i dag vedtaget listen over 25 personer, der har vilje og evne til at fungere som medlemmer af et voldgiftspanel i overensstemmelse med udtrædelsesaftalens artikel 171. Parterne minder om, at den femte person på listen over formænd blev udvalgt efter en lodtrækning, der fandt sted den 9. december 2020 i overværelse af repræsentanter for begge parter.
            For at sikre balance over tid bør der anvendes en rotationsordning, hvorefter den anden part, hvis en formand, som blev stillet af den part, hvis kandidater optager tre pladser på listen over fem formænd, forlader sin post, stiller tre kandidater, hvoriblandt den første part inden for tre arbejdsdage vælger en formand til besættelse af den ledige post.
            Hvis en formand, som blev stillet af den part, hvis kandidater optager to pladser på listen over fem formænd, forlader sin post, sker der ingen rotation, og nævnte part opstiller tre kandidater, hvoriblandt den anden part inden for tre arbejdsdage vælger en formand til besættelse af den ledige post.
            Listen over formænd vil derfor på intet tidspunkt have færre end to formænd stillet af hver part.
            Efter hver udskiftning som anført ovenfor bør Det Blandede Udvalg ændre listen over 25 personer ved en afgørelse, der vedtages i overensstemmelse med udtrædelsesaftalens artikel 171.
            Under alle omstændigheder vil Det Blandede Udvalg gennemgå listen over 25 personer to år efter ikrafttrædelsen af den i dag vedtagne afgørelse fra Det Blandede Udvalg. Parterne vil gøre deres yderste for i fællesskab at foreslå en liste over fem formænd under denne gennemgang, jf. udtrædelsesaftalen. Denne liste bør erstatte den tidligere liste senest seks måneder efter gennemgangens start.
            Hvis der under gennemgangen ikke kan opnås enighed om den femte formand, stiller den part, hvis kandidater på det pågældende tidspunkt optager to pladser på listen over fem, tre kandidater, hvoriblandt den anden part inden for tre dage vælger en formand til besættelse af den ledige post på listen. Efter gennemgangen bør Det Blandede Udvalg ændre listen over 25 personer ved en afgørelse, der vedtages i overensstemmelse med udtrædelsesaftalens artikel 171.
            Alle kandidater, som en part bringer i forslag med henblik på den anden parts valg i overensstemmelse med proceduren i denne note, skal opfylde kriterierne i udtrædelsesaftalens artikel 171, og hvis en part med rimelighed mener, at dette ikke er tilfældet, forbeholder denne sig ret til at gøre indsigelse mod opførelsen eller udpegelsen af en sådan kandidat.
         
      
      
         
            BILAG
            
               Reserveliste over kandidater, der har vilje og evne til at fungere som EU-medlemmer af et voldgiftspanel i henhold til udtrædelsesaftalen
            
            Myron NICOLATOS
            Ezio PERILLO
            Vilenas VADAPALAS
            Andreas MÜLLER
            Pierre d’ARGENT
            Radostin Georgiev PETROV
            Costas CLERIDES
            Antonin MOKRY
            Carri GINTER
            Nikolaos MARKOPOULOS
            Jukka SNELL
            János MARTONYI
            Alessandra PIETROBON
            Ignas VEGELE
            Anita KOVALEVSKA
            Kaj I. HOBER
            Matej AVBELJ